# Аспарух Никодимов

### от Уикипедия, свободната енциклопедия

Аспарух Никодимов български футболист и треньор
Роден: | 21 август 1945 София, България

Аспарух Никодимов, български футболист и треньор. Роден на 21 август 1945 г. в София. Юноша на Септември. Започва своята кариера като футболист в Септември през 1960 г. През 1964 г. преминава в ЦСКА. Завършва своята кариера в отбора на Сливен където играе през сезоните 1975-76 и 1976-77.

За отборите на ЦСКА "Червено знаме" и ЦСКА "Септемврийско знаме" изиграва 296 срещи и отбелязва 58 гола в "А" група за периода 1964 - 1975 година. Шампион на България шест пъти - през 1966, 1969, 1971, 1972, 1973 и 1975 г. Носител на Купата на Съветската армия пет пъти - през 1965, 1969, 1972, 1973 и 1974 г. с отбелязани 18 гола.

В европейските клубни турнири записва 33 срещи (27 за КЕШ и 6 за КНК) и е автор на 4 гола (2 за КЕШ и 2 за КНК). Достига до полуфинал на КЕШ с отбора на ЦСКА през 1967 г. Национален състезател с десетки мачове за трикольорите. Един от най-добрите дефанзивни халфове за времето си.

Избран е в разширения отбор на петдесетилетието на ЦСКА.

От 1979 до 1983 г. е старши-треньор на ЦСКА. През този период червените завоюват четири поредни пъти шампионската титла и веднъж печелят Купата на България. В европейските клубни турнири (КЕШ) под ръководството на Никодимов е постигната най-забележителната серия от успешни мачове в историята на българския футбол изобщо. През периода 1980 - 1983 г. ЦСКА елиминира "Ливърпул" (Англия) (тогава трикратен носител на КЕШ), "Нотингам" (Англия) (двукратен носител на КЕШ), "Монако" (Франция), "Реал Сосидедад" (Испания), "Гленторан" (Северна Ирландия), "Шомберки" (Полша), "Омония" (Кипър). ЦСКА достига полуфинал за КЕШ през сезона 1981/1982 и четвъртфинал през сезона 1980/81 г.

През пролетта на 1983 г. Аспарух Никодимов е отстранен от поста старши-треньор на ЦСКА. След като работи в "Дунав" (Русе) и чужбина за няколко години се завръща на треньорския пост в ЦСКА през есента на 1990 г.

През втория треньорски мандат на Никодимов ЦСКА печели сребърни медали (1991 г.) и златни медали (1992 г.) в първенството. През 1993 г. Никодимов отново е принуден да напусне ЦСКА. След това ръководи отбори от юношеските формации, аматьорската лига, работи като старши-треньор на Металург (Перник), Велбъжд (Кюстендил), Омония (Кипър).

През 2001 година Аспарух Никодимов се връща за трети път на постa старши треньор на представителния мъжки отбор на ПФК ЦСКА АД. Води представителния отбор на ЦСКА от юни 2001 до декември 2001, когато е освободен и заменен с Луиджи Симони.

През лятото на 2003 г. е назначен за треньор на Берое като спечелва промоция за отбора в "А" ПФГ. Отстранен е от Берое през септември 2004 заради слаби резултати.

Взето от „http://bg.wikipedia.org../../../%D0%B0/%D1%81/%D0%BF/%D0%90%D1%81%D0%BF%D0%B0%D1%80%D1%83%D1%85_%D0%9D%D0%B8%D0%BA%D0%BE%D0%B4%D0%B8%D0%BC%D0%BE%D0%B2_2fcf.html“.

Категории: Български футболисти | Треньори по футбол

##### Views

- Статия
- Беседа
- Текуща версия

##### Търсене

##### На други езици

- English
- Polski